След студения уикенд пак ще е циганско лято | Dnes.bg Новини
След студения уикенд пак ще е циганско лято
Събота ще завали, но от вторник слънцето се завръща
3 окт 2017 13:52, Вера К. Александрова
Синоптиците предупреждават, че през уикенда времето ще застудее, но и успокояват – това няма да е за дълго и още следващата седмица отново ще се радваме на циганско лято.
И в следващите три дни времето ще бъде хубаво, предимно слънчево. Температурите ще се повишат, показва средносрочната прогноза на времето, цитирана от "Дарик".
В петък вечер от северозапад ще нахлуе хладен въздух и в събота и неделя времето над страната ще се развали.
Това ще се дължи на циклон, който ще се формира Южно от България. Заради него в събота от запад на изток ще започне да вали дъжд. В неделя се очакват значителни валежи на изток-югоизток.
През тези дни ще застудее чувствително. Дневните температури, особено в Северна и Северозападна България, ще паднат под 10-12 градуса.
Захлаждането бързо ще отмине и още в началото на следващата седмица времето отново ще се оправи, сочи прогнозата на синоптиците.
След хладния и мрачен понеделник над страната отново ще се върне златната есен.
Времето трайно ще се стабилизира и топлите и слънчеви дни ще се върнат. Дневните температури постепенно ще започнат да се повишават - до 15-18 градуса.
Още по темата: слънцеесендъждциганско лятопрогноза за времето
Черноризец Х. преди 4 месеца
Всяка година едни и същи простотии! За пояснение на списващите: Народа нарича ц.иганско лято хубавите дни СЛЕД Димитровден, сега 26 октомври,а някога -8 ноември. Та така,чукча писател,чукча - не читател...
Днес беге, цензурирайте се!
Правилно е да се казва "Ромско лято"!
Въпреки че американците не казват "Лято на коренното американско население", а просто "индиaнcкo лято". Което също би трябвало формално да е политически некоректно, нали така?
Коняк Ромов преди 4 месеца
Казва се "Ромско лято" !!!
Кой е тоя Любо?
Коъ е тоя "КосЮ"?
До Косю Най-правилно е сиромашко лято - има и такъв филм.
"След студения уикенд пак ще е циганско лято"
Ха, не е ли вече РОМСКО лято? :)